Diskussion:AaB Fodbold

message: Under Jubilæumsafsnittet (2.3.1) står der, at AaB er den anden klub i dansk fodbolds historie, som fejrede 125 års jubilæum. Jeg troede AaB var Danmarks ældste fodboldklub? Hvis jeg ta'r fejl beklager jeg forstyrrelsen, men ellers bør artiklen vel rettes til. 
replies: text: Kjøbenhavns Boldklub er stiftet 26. april 1876 og Danmarks ældste --Patchfinder 6. sep 2010, 09:05 (CEST)
replies: text: : Den pågældende sætning er rent ud sagt noget vrøvl. Og den indsatte kildereference til påstanden hjælper ikke ligefrem med at legimitere den, snarere tværtimod. Hvis "Aabenraa Skyttelaug af 1734" beslutter sig for at tage fodbold på deres program i år 2011, betyder det ikke, at foreningen nu automatisk er Danmarks ældste fodboldklub ... Det samme gør sig gældende for "Aalborg Kricketklub" (navn ændret til "Aalborg Boldspilklub af 1885" i år 1906), som godt nok blev stiftet i 1885, men først optog fodbold på deres program i 1902 (jævnfør bl.a. hovedartiklen). Selv hvis man i udregningerne ønsker at indkludere de mange andre sportsklubber, der lod sig optage i Aalborg BK i perioden 1892-1915 (jævnfør Aalborg BKs eget 125 års jubilæumsskrift), kan man ikke gå længere tilbage end år 1898, hvor Aalborg Fodboldklub stiftedes. Forinden var der ikke noget, der hed fodboldspil i Aalborg, hvor man dengang kun dyrkede kricket. Det kan meget vel være at selve foreningen er 125 år gammel, men man er altså ikke en 125 år gammel fodboldklub. Jeg har omformuleret sætningen og fjernet referencen.

text: : Kjøbenhavns Boldklub (stiftet som en kricketklub) betragtes i øvrigt kun som den ældste "stadig eksisterende" danske fodboldklub, idet Football Club stiftet i 1878 er den første danske fodboldklub, mens Kjøbenhavns Boldklub først fik fodbold på programmet i 1879. Uanset hvordan man vender og drejer det, er Boldklubben af 1893 (fodbold siden 1895) og Odense Boldklub (fodbold siden 1889) ældre fodboldklubber end AaB Fodbold. — Froztbyte 29. mar 2012, 06:11 (CEST)
replies: text: :: Glimrende med eksakt fakta dvs. at man kan sige, at Aalborg Boldspilklub er landets næstældste sportsklub, der stadig har fodbold på programmet, men langt fra den første der indførte fodbold. Jeg studsede i øvrigt over, at vi ikke har så meget som en artikel om fodboldens historie i Danmark. Artikel Fodbold i Danmark er fraværende, tiltrods for at artikler om fodboldspillere nok er dem, som vi har aller flest af. Hermed en opfordring om at påbegynde en sådan artikel. --Patchfinder (diskussion) 29. mar 2012, 11:23 (CEST)
thread_title:  Danmarks næstældste fodboldklub? 

message: I følge hjemmesiden 'http://www.fodboldfyn.dk/Dansk%20Fodbold%20Side%201.htm' som har listede resultater fra dansk fodbold i perioden fra fra 1888 til 1948 er der nogle fejl i afsnittet "Fra 1903 til 1935".
På siden står: AaB vandt det jyske mesterskab for anden gang i 1907. Første gang var 1903, citat: "JBU A-rækken - finale forår: AaB - Horsens 3-1".
På siden står: Klubben vandt både det jyske mesterskab i henholdsvis 1911 og 1920. I følge de officielle angivelser for sæsonen 1919/20 tabte AaB finalen om JM, citat: "JM : Ringkøbing IF - AaB i Aarhus 5-3 efs", og i sæsonen 1920/21 tabte AaB i semifinalen, citat: "Nord: AGF - AaB i Randers 5-3". AaB blev bestemt ikke jysk mester i 1920. JM i 1911 er OK. I sæsonen 1910/11 slog AaB over to kampe Vamdrup i finalen i Aarhus: citat: "JM: AaB - Vamdrup i Aarhus 1-1, 1-0" AaB blev også jysk mester i 1910 da de i finalen i Aarhus solg Vejle 4-1.
  
På siden står: Guldalderholdet begynder i disse år at tage form. Selvom AaB spiller i Jyllands anden bedste række, vinder AaB den nystartede, jyske pokalturnering,... I følge de officielle angivelser spiller AaB i JBU A-rækken hvilket er Jyllands bedste række. JBUs Mesterrække spilles første gang i sæsonnen 1922/23, så frem til sæsonnen 1921/22 er lokalunioners A-rækker, Danmarks næst bedste række (og JBUs bedste række).
På siden står: Efter sæsonen i 1923 rykkede AaB op i den bedste række igen. Det er forkert. Først i sæsonen 1924/25 vinder AaB en oprygningsplads ved i kampen om en oprygningsplads, citat: "Vejen SF - AaB i Vejle 1-2". Så først i sæsonen 1925/26 spiller AaB i Mesterrækken, hvor de iøvrigt placerer sig som nr. 2 efter Horsens F.S.
På siden står: Året efter (1928 hvor AaB blev provinsmestre) blev den første landsdækkende turnering skabt. Det er forkert, Danmarksturneringen startede i sæsonen 1927/28, og ved at vinde provinsmesterskabet i sæsonen 1927/28 rykkede AaB op i Danmarksturneringen hvor de i sæsonen 1928/29 for første gang spillede i Danmarksturneringen, DM - kreds 3, hvor de sluttede på kredsens tredje plads - med to sejre og to tabte.
Jeg syntes teksten skal rettes så den fremstår faktuelt korrekt. 
replies: text: 87.104.109.122 ændrede 25. maj 2015, 16:02‎  sætningen:" JBUs Mesterrække spilles første gang i sæsonnen 1922/23, så frem til sæsonnen 1921/22 er lokalunioners A-rækker, Danmarks næst bedste række (og JBUs bedste række). "til "... JBUs Mesterrække spilles første gang i sæsonnen 1922/23, så frem til sæsonnen 1921/22 er A-rækken Jyllands bedste række." - jeg tilbagerullede da man ikke bør ændre i andres inlæg på diskussionsiden, men nu er det her. - Nico (diskussion) 30. maj 2015, 09:35 (CEST)
thread_title:  Fejl i afsnittet Fra 1903 til 1935 

message: Siden trængte generelt til flere opdateringer, herunder klubbens udvikling frem til den nuværende sæson, dobbeltkonfekt og inddeling af afsnit. Jeg har givet siden et mere strømlinet look, og flyttet nogle afsnit, således det giver mere mening. Derudover har jeg indsat afsnittet "Hele Nordjyllands Håndsrækning" og "Se også". Jeg slettet afsnittet "Startopstilling". Afsnittet giver ikke mening, idet denne ikke bliver opdateret af nogen brugere.
thread_title:  Opdatering generelt (den 8. august 2019)